Alba
        
         (hertugtittel)
Store norske leksikon,Historie,Historiske hjelpevitenskaper,Adelsvesen
Alba de Tormes er en spansk hertugtittel som i 1465 ble tildelt overhodet for huset Álvarez de Toledo.
Et kvinnelig medlem av slekten ble på 1700-tallet gift med hertugen av blant annet Berwick og Liria, James Francis Edward Stuart Fitz-James, en etterkommer av Jakob 2 av England og Arabella Churchill. Deres etterkommer Jácobo Luis (1821–1881) arvet titlene og godsene til både huset Alba og huset Fitz-James.Den nåværende (2018) innehaver av hertugtitlene, Don Carlos Juan Fitz-James Stuart y Martinez de Irujo (født 1948), den 19. hertug av Alba, er verdens mest betitlede adelige person: 5 ganger hertug, 16 ganger marki, 16 ganger greve og 10 ganger grande av Spania. Han residerer i Palacio Liria i Madrid, og er foruten å være en av Europas største godseiere også innehaver av en enorm kunstsamling, blant annet den største Goya-samling i privat eie. Les mer i Store norske leksikon adel Spanias historie